CELEX: 62008CN0441
Language: fi
Date: 2008-07-08 00:00:00
Title: Asia C-441/08: Ennakkoratkaisupyyntö, jonka Naczelny Sąd Administracyjny (Puolan tasavalta) on esittänyt 7.10.2008 — Elektrownia Pątnów II sp. z o.o. v. Dyrektor Izby Skarbowej w Poznaniu

20.12.2008   
            
            
               FI
            
            
               Euroopan unionin virallinen lehti
            
            
               C 327/15
            
         Ennakkoratkaisupyyntö, jonka Naczelny Sąd Administracyjny (Puolan tasavalta) on esittänyt 7.10.2008 — Elektrownia Pątnów II sp. z o.o. v. Dyrektor Izby Skarbowej w Poznaniu
   (Asia C-441/08)
   (2008/C 327/25)
   Oikeudenkäyntikieli: puola
   Ennakkoratkaisua pyytänyt tuomioistuin
   Naczelny Sąd Administracyjny
   Pääasian asianosaiset
   
      Kantaja: Elektrownia Pątnów II sp. z o.o.
   
      Vastaaja: Dyrektor Izby Skarbowej w Poznaniu
   Ennakkoratkaisukysymykset
   Onko veroviranomaisten otettava yhteisön oikeuden (erityisesti direktiivin 69/335/ETY säännösten) (1) perusteella kantaessaan pääomansijoitusveron yhtiöpääoman korotuksesta huomioon toimet, jotka koskevat samaa pääomaosuutta ja joista kannettiin pääomansijoitusvero ennen Puolan liittymistä Euroopan unioniin?
   Sovelletaanko direktiivin 69/335/ETY 5 artiklan 3 kohdan toisessa luetelmakohdassa säädettyä mekanismia erityisesti silloin, jos direktiivin 4 artiklan 2 kohdan c alakohdassa tarkoitettu pääomayhtiölle annettu laina muunnetaan yhtiöosuuksiksi liittymisen jälkeen ja tästä lainasta on kannettu vero jo aikaisemmin kansallisen, liittymiseen saakka voimassa olleen lainsäädännön perusteella sellaisten periaatteiden mukaan, jotka on vahvistettu siviilioikeudellisista toimista kannettavaa veroa koskevassa Puolan laissa?
   
      (1)  EYVL L 249, 3.10.1969, s. 25–29.